《雪中八咏次睢宗吉韵 其八 雪灯》
元代·凌云翰

灯花为喜雪为祥，又向穷阴见一阳。星夜松明疑石屋，霜天渔火记江乡。

连城白璧元无价，照乘明珠自有光。曾踏春冰穿市过，少年犹忆醉平康。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。